CELEX: 32021R1795
Language: fi
Date: 2021-10-11 00:00:00
Title: Komission asetus (EU) 2021/1795, annettu 11 päivänä lokakuuta 2021, Euroopan parlamentin ja neuvoston asetuksen (EY) N:o 396/2005 oikaisemisesta siltä osin kuin on kyse terbutylatsiinin jäämien enimmäismääristä tietyissä tuotteissa tai niiden pinnalla (ETA:n kannalta merkityksellinen teksti)

12.10.2021   
               
               
                  FI
               
               
                  Euroopan unionin virallinen lehti
               
               
                  L 361/43
               
            
         KOMISSION ASETUS (EU) 2021/1795,
         annettu 11 päivänä lokakuuta 2021,
         Euroopan parlamentin ja neuvoston asetuksen (EY) N:o 396/2005 oikaisemisesta siltä osin kuin on kyse terbutylatsiinin jäämien enimmäismääristä tietyissä tuotteissa tai niiden pinnalla
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon torjunta-ainejäämien enimmäismääristä kasvi- ja eläinperäisissä elintarvikkeissa ja rehuissa tai niiden pinnalla sekä neuvoston direktiivin 91/414/ETY muuttamisesta 23 päivänä helmikuuta 2005 annetun Euroopan parlamentin ja neuvoston asetuksen (EY) N:o 396/2005 (1) ja erityisesti sen 14 artiklan 1 kohdan a alakohdan ja 49 artiklan 2 kohdan,
         sekä katsoo seuraavaa:
         
                     (1)
                  
                  
                     Terbutylatsiinin jäämien enimmäismäärät vahvistetaan asetuksen (EY) N:o 396/2005 liitteessä II.
                  
               
                     (2)
                  
                  
                     Komission asetuksella (EU) 2021/618 (2) muutettiin asetusta (EY) N:o 396/2005 vahvistamalla terbutylatsiinin jäämien enimmäismäärät sokerimaississa, maississa ja durrassa virheellisesti tasolle 0,01 mg/kg tason 0,02 mg/kg sijasta – jälkimmäinen on oikea määritysraja. Määritysraja 0,02 mg/kg on voimassa olevista jäämien enimmäismääristä asetuksen (EY) N:o 396/2005 12 artiklan 1 kohdan mukaisesti annetun Euroopan elintarviketurvallisuusviranomaisen perustellun lausunnon (3) mukainen.
                  
               
                     (3)
                  
                  
                     Sen vuoksi asetus (EY) N:o 396/2005 olisi oikaistava.
                  
               
                     (4)
                  
                  
                     Selkeyden ja talouden toimijoiden ja täytäntöönpanoviranomaisten oikeusvarmuuden vuoksi tätä asetusta olisi sovellettava samasta päivästä kuin asetusta (EU) 2021/618.
                  
               
                     (5)
                  
                  
                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Oikaistaan asetuksen (EY) N:o 396/2005 liite II tämän asetuksen liitteen mukaisesti.
         
         
            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            Sitä sovelletaan 6 päivästä marraskuuta 2021.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 11 päivänä lokakuuta 2021.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 70, 16.3.2005, s. 1.
         
            (2)  Komission asetus (EU) 2021/618, annettu 15 päivänä huhtikuuta 2021, Euroopan parlamentin ja neuvoston asetuksen (EY) N:o 396/2005 liitteiden II ja III muuttamisesta siltä osin kuin on kyse diklofopin, fluopyramin, ipkonatsolin ja terbutylatsiinin jäämien enimmäismääristä tietyissä tuotteissa tai niiden pinnalla (EUVL L 131, 16.4.2021, s. 55).
         
            (3)  European Food Safety Authority; Reasoned opinion on the review of the existing maximum residue levels for terbuthylazine according to Article 12 of Regulation (EC) No 396/2005. EFSA Journal 2020; 18(1): 5980.
      
      
         
            LIITE
            Oikaistaan asetuksen (EY) N:o 396/2005 liite II seuraavasti:
            
                         
                     
                     
                        Korvataan sarakkeessa ”Terbutylatsiini (R) (F)” koodien 0234000 ”sokerimaissit”, 0500030 ”maissi” ja 0500080 ”durra” jäämien enimmäismäärät seuraavilla arvoilla:
                        
                                    a)
                                 
                                 
                                    Koodi 0234000 ”sokerimaissit”: ”0,01*(+)” arvolla ”0,02*(+)”
                                 
                              
                                    b)
                                 
                                 
                                    Koodi 0500030 ”maissi”: ”0,01*” arvolla ”0,02*”
                                 
                              
                                    c)
                                 
                                 
                                    Koodi 0500080 ”durra”: ”0,01*” arvolla ”0,02*”